এই অসুখটি আমাদের দেশে বসন্ত রোগ হিসেবে পরিচিত। এটি একটি ছোঁয়াচে রোগ। ভ্যারিসেলা জোস্টার (ঠধৎরপবষষধ তড়ংঃবৎ) নামক ভাইরাস এই রোগের জন্য দায়ী। চিকেনপক্স সাধারণত ১০ বছরের নিচের বাচ্চাদের বেশি হয়। তবে বড়দেরও এ অসুখ হতে পারে। সে ক্ষেত্রে অসুখের তীব্রতাও অনেক বাড়ে। চিকেনপক্স সাধারণত বছরের ১ম ৬ মাসের মধ্যে হয় কিন্তু আমাদের দেশের বসন্ত ও গ্রীষ্মকালের শুরুতে এ রোগের প্রকোপ বেশি দেখা দেয়। জনবহুল এলাকাগুলোতে এ রোগ বেশি ছড়ায় বলে স্কুল পড়–য়া শিশু ও কিশোর-কিশোরীরা এ রোগে আক্রান্ত হয় বেশি। চিকেনপক্স মানুষের শ্বাসতন্ত্র দিয়ে ছড়ায়। সর্দি, কাশি, হাঁচি ইত্যাদির মাধ্যমে এ রোগ মানুষ থেকে মানুষে ছড়ায়। গর্ভবতী মায়ের এ রোগ হলে তার পেটের বাচ্চাও আক্রান্ত হতে পারে।